Dagali
Store norske leksikon,Geografi,Norges geografi,Viken,Hol
Dagali er en fjellbygd i Hol kommune, i Viken fylke (tidligere Buskerud) som ligger omkring Numedalslågens øvre løp. Dagali ligger mellom fylkesgrensen mot Vestland fylke (tidligere Hordaland) på Hardangervidda i vest og Pålsbufjorden i øst; 151 innbyggere i 2014. Den faste bosetningen finner en fra snaut 800 til vel 900 moh. Storparten av bebyggelsen ligger i den sørvendte dalskråningen på nordsiden av Numedalslågen. Der ligger også likeså Dagali kirke (821 moh.) fra 1850
Dagali er en av de høyestliggende bygdene med permanent landbruksdrift i Norge. For øvrig produseres det hytter og eneboliger, og det er atskillig ferietrafikk. Dagali har kortbaneflyplass (Geilo lufthavn) og gokartbane, likeledes bygdetun. Fylkesvei 40 Numedal–Geilo går over Dagali. Fjellpartiet mellom Dagali og Uvdal kalles Dagalifjell.Dagali utgjør sammen med Skurdalen et kirkesogn (Dagali og Skurdalen) som i 2014 hadde 351 innbyggere. Dagali hørte før 1944 til Uvdal kommune i Numedal.Navnet er ikke sikkert forklart, betyr muligens 'lia som vender mot dagen', det vil si mot sola når den står høyest. Kart  Les mer i Store norske leksikon Hol Viken